Diari Oficial de la Generalitat Valenciana


Sumari del DOGV 10339, del 26-02-2025 (2025/3425)

RESOLUCIÓ de 21 de febrer de 2025, de la Direcció, per la qual s'aprova la convocatòria d'ajudes a la reestructuració i reconversió de vinya de la Comunitat Valenciana per a operacions que finalitzen en la campanya 2025/2026, a l'empara de la Intervenció Sectorial Vitivinícola en el marc del Pla estratègic de la política agrícola comuna.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   10210

Data del DOGV
:   26-02-2025

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2025/3425

CVE
:   DNCM-L-6159-5179

Data del document
:   21-02-2025

Organisme emissor
:   Agència Valenciana de Foment i Garantia Agrària

Tipus de document
:   Resolució

Anàlisi jurídica

 Descriptors 

:   * ajuda pública
    * sector agrari
    * vinya

El Reglament (UE) 2021/2115, del Parlament Europeu i del Consell, de 2 de desembre de 2021, pel qual s’establixen normes en relació amb l’ajuda als plans estratègics que han d’elaborar els estats membres en el marc de la política agrícola comuna (plans estratègics de la PAC), finançada amb càrrec al Fons Europeu Agrícola de Garantia (FEAGA) i al Fons Europeu Agrícola de Desenrotllament Rural (FEADER), i pel qual es deroguen els reglaments (UE) n.º 1305/2013 i (UE) n.º 1307/2013, preveu en l’article 57 i següents els tipus d’intervencions que cal realitzar en el sector vitivinícola i l’ajuda financera de la Unió per a esta intervenció.

A més, cal deixar constància que en l’article 43 del reglament esmentat s’establix que la intervenció en el sector vitivinícola és obligatòria per a tots els estats membres inclosos en el seu annex VII, en el qual s’inclou Espanya.

Han de tindre’s en compte, així mateix, el Reglament delegat (UE) 2022/126, de la Comissió, de 7 de desembre de 2021, pel qual es completa el Reglament (UE) 2021/2115, del Parlament Europeu i del Consell, quant als requisits addicionals per a determinats tipus d’intervenció especificats pels estats membres en els seus plans estratègics de la PAC per al període 2023-2027 en virtut d’este Reglament, i a les normes sobre la proporció relativa a la norma 1 de les bones condicions agràries i mediambientals (BCAM), i el Reglament (UE) 2021/2116, del Parlament Europeu i del Consell, de 2 de desembre de 2021, sobre el finançament, la gestió i el seguiment de la política agrícola comuna i pel qual es deroga el Reglament (UE) n.º 1306/2013.

La implementació a Espanya d’esta normativa s’arreplega actualment en el Reial decret 905/2022, de 25 d’octubre, pel qual es regula la intervenció sectorial vitivinícola en el marc del Pla estratègic de la política agrícola comuna (BOE 257, 26.10.2022), que regula els tipus d’intervenció triats, entre estos l’ajuda a la reestructuració i la reconversió de vinyes, integrada en l’article 58 del Reglament (UE) 2021/2115.

La secció 1a del capítol II del Reial decret 905/2022 regula de manera detallada la mesura de reestructuració i reconversió de vinyes, i establix entre altres qüestions l’àmbit d’aplicació, les accions subvencionables, els requisits exigibles, els tipus d’ajuda que cal aplicar, o les formes de pagament, i servix de bases reguladores de la present convocatòria.

Complementen este reial decret el Reial decret 1046/2022, de 27 de desembre, pel qual es regula la governança del Pla estratègic de la política agrícola comuna a Espanya i dels fons europeus agrícoles FEAGA i FEADER; el Reial decret 1047/2022, de 27 de desembre, pel qual es regula el sistema de gestió i control de les intervencions del Pla estratègic i altres ajudes de la política agrícola comuna, i el Reial decret 147/2023, de 28 de febrer, pel qual s’establixen les normes per a l’aplicació de penalitzacions en les intervencions previstes en el Pla estratègic de la política agrícola comuna, i es modifiquen diversos reials decrets pels quals es regulen diferents aspectes relacionats amb l’aplicació a Espanya de la política agrícola comuna per al període 2023-2027.

Hauran de tindre’s en compte també la Llei 30/2022, de 23 de desembre, per la qual es regulen el sistema de gestió de la política agrícola comuna i altres matèries connexes, i el Reial decret 1054/2022, de 27 de desembre, pel qual s’establix i es regula el Sistema d’Informació d’Explotacions Agrícoles i Ramaderes i de la Producció Agrària, així com el Registre autonòmic d’explotacions agrícoles i el Quadern digital d’explotació agrícola.

Segons el que disposa l’article 23.2 de la Llei 38/2003, de 17 de novembre, general de subvencions, la iniciació del procediment per a la concessió de subvencions en règim de concurrència competitiva es realitzarà mitjançant una convocatòria aprovada per l’òrgan competent, que, d’acord amb l’article 7.1 del Reial decret 905/2022, correspon a les comunitats autònomes.

En virtut de les facultats que em conferixen els articles 160.4.b de la Llei 1/2015, de 6 de febrer, de la Generalitat, d’hisenda pública, del sector públic instrumental i de subvencions (DOGV 7464, 12.02.2015), i 13.1.h del Decret 123/2006, de 8 de setembre, del Consell, pel qual s’aprova l’Estatut de l’Agència Valenciana de Foment i Garantia Agrària (DOGV 5344, 12.09.2006), en la redacció donada per la disposició final primera del Decret 146/2023, de 5 de setembre, del Consell, pel qual s’aprova el Reglament orgànic i funcional de la Conselleria d’Agricultura, Ramaderia i Pesca, així com el Decret 124/2006, de 8 de setembre, del Consell, pel qual es designa l’organisme pagador dels gastos corresponents a la política agrícola comuna a la Comunitat Valenciana i s’establix la seua organització i funcionament (DOGV 5344, 12.09.2006), els dos en la redacció vigent,

RESOLC:

*Apartat 1. Objecte i bases reguladores*

L’objecte de la present resolució és la convocatòria de l’ajuda a la reestructuració i reconversió de vinya per a operacions que finalitzen en la campanya 2025/2026 en l’àmbit de la Comunitat Valenciana, i és aplicable a vinyes que es destinen a la producció de raïm per a la vinificació.

El Reial decret 905/2022 establix les bases reguladores de les ajudes destinades a donar suport a les operacions de reestructuració i reconversió de vinya, en concret la secció 1a del capítol II del reial decret esmentat. La present resolució requerix determinats aspectes aplicables a la convocatòria d’esta ajuda en l’àmbit de la Comunitat Valenciana per a operacions que finalitzen en la campanya 2025/2026.

*Apartat 2. Definicions generals en l’àmbit d’aplicació de la present resolució*

A l’efecte de la present resolució, a més de les definicions que preveu el Reial decret 905/2022, i la normativa sectorial aplicable al potencial de producció vitícola, s’entendrà com a:

1. Reestructuració de la vinya: Substitució d’una vinya per la plantació d’una altra o altres de superfície equivalent i que implique un canvi de varietat o de sistema de cultiu. No es preveuen els cultius associats a altres espècies agrícoles. També es considera reestructuració la plantació de vinya amb autorització de plantació de vinya per conversió de drets de plantació.

2. Reconversió varietal: Canvi a una varietat autoritzada, d’una parcel·la de vinya mitjançant l’operació de sobreempelt i, per tant, sense la possibilitat de modificar el nombre de ceps a la parcel·la vitícola.

3. Sistema de conducció sostenible: d’acord amb el que establix l’article 6.4 del Reial decret 905/2022, per a la Comunitat Valenciana es considerarà l’espatlera, que és un sistema de conducció del cultiu recolzat sobre una estructura elevada i permanent, que permet la mecanització correcta de la vinya, especialment en les operacions de poda i verema. L’estructura que forme l’espatlera ha de contindre com a mínim dos filferros situats a diferent altura.

4. Sobreempelt: Empelt efectuat sobre una vinya ja empeltada amb anterioritat.

5. Desinfecció: Actuacions o tractaments que cal realitzar amb la finalitat d’evitar els efectes negatius que ocasionen els paràsits produïts per la repetició contínua d’un cultiu o grup de cultius, mitjançant els mètodes següents:

a) Productes químics o altres mitjans de defensa fitosanitària autoritzats per la legislació vigent, establits en el registre corresponent del ministeri competent en matèria de sanitat vegetal. Els operaris de l’empresa que ho realitzen hauran de tindre carnet d’usuari professional de productes fitosanitaris de nivell adequat, segons la legislació vigent.

b) Tècniques físiques, solarització i biofumigació, que respecten el procediment aprovat per la Direcció General de Producció Agrícola i Ramadera, de la Conselleria d’Agricultura, Aigua, Ramaderia i Pesca. En el cas de la biofumigació, el termini per a realitzar-la serà des de la segona quinzena de juny a la primera quinzena de setembre.

6.Protectors que envolten la planta: protecció per a cada planta per a assegurar-ne la integritat i que ha de romandre, almenys, durant l’any següent a la plantació.

7. Parcel·la de vinya: És la superfície determinada de terreny en la qual un sol viticultor cultiva la vinya, formada per un conjunt de recintes amb una o diverses referències alfanumèriques, representada gràficament en el Sistema d’Informació Geogràfica de Parcel·les (SIGPAC).

8. Subparcel·la vitícola: Superfície contínua de terreny plantat de vinya o la plantació de vinya de la qual se sol·licita en un mateix any i en una mateixa varietat. Pot estar formada per un o diversos recintes del SIGPAC, per part d’un recinte SIGPAC o per una combinació d’estos.

9. Operació anual: s’entendrà com un conjunt d’accions per a la reestructuració i/o reconversió que finalitzaran en l’exercici financer següent al que se sol·licita l’ajuda, i per a la qual ha de sol·licitar-se el pagament de l’ajuda dins del termini que haja establit la comunitat autònoma per a presentar la sol·licitud de pagament d’eixe exercici, una vegada l’operació corresponent s’haja executat.

10. Interlocutor davant de l’Administració: És la persona, física o jurídica, autoritzada per a la presentació col·lectiva de sol·licituds i la seua formalització a través de l’aplicació informàtica dissenyada a este efecte, així com per al lliurament i la recepció de la documentació relacionada amb estes sol·licituds telemàticament.

11. Explotació prioritària: Les explotacions agràries familiars i les associatives que reunisquen, segons els casos, els requisits establits pels articles 4 a 6 de la Llei 19/1995, de 4 de juliol, de modernització de les explotacions agràries, inscrites en el registre creat a este efecte.

12. Titularitat compartida: Unitat econòmica, sense personalitat jurídica i susceptible d’imposició a efectes fiscals, que es constituïx per un matrimoni o parella unida per una relació d’afectivitat anàloga, per a la gestió conjunta de l’explotació agrària, segons el que establix la Llei 35/2011, de 4 d’octubre, sobre la titularitat compartida de les explotacions agràries, inscrita en el registre creat a este efecte.

13. Superfície vitícola abandonada: superfície plantada de vinya que des de fa més de cinc anys no està subjecta a un cultiu regular per a obtindre un producte comercialitzable, l’arrancada del qual ja no dona dret al productor a obtindre una autorització de replantació de conformitat amb l’article 66 del Reglament (UE) 1308/2013, del Parlament Europeu i del Consell, de 17 de desembre de 2013, pel qual es crea l’organització comuna de mercats dels productes agraris i pel qual es deroguen els reglaments (CEE) n.º 922/72, (CEE) n.º 234/79, (CE) n.º 1037/2001 i (CE) n.º 1234/2007.

*Apartat 3. Beneficiaris: requisits i obligacions*

1. Beneficiaris

Es podran acollir a l’ajuda a la reestructuració i la reconversió de vinyes a l’empara d’esta convocatòria els viticultors i futurs viticultors les vinyes dels quals es destinen a la producció de raïm per a vinificació i que complisquen els requisits d’admissibilitat establits en l’article 5 del Reial decret 905/2022 i en esta convocatòria, així com el que disposen els articles 11 i 13 de la Llei 38/2003, de 17 de novembre, general de subvencions, i el que establix la normativa vigent en matèria del sector vitivinícola per a totes les superfícies de vinya de la seua explotació.

També podran accedir a la condició de beneficiari les comunitats de béns que, fins i tot mancant de personalitat jurídica, puguen dur a terme els projectes, les activitats o els comportaments o es troben en la situació que motiva la concessió de la subvenció, d’acord amb el que establix l’article 11.3 de la Llei 38/2003, de 17 de novembre, general de subvencions.

No podran ser-ne beneficiaris:

a) Aquells viticultors que contravinguen la normativa vigent en matèria de plantacions de vinya, per a qualsevol de les superfícies de vinya de la seua explotació.

b) Les persones viticultores les sol·licituds d’ajuda de les quals hagueren sigut aprovades en convocatòries anteriors de la Intervenció Sectorial Vitivinícola (ISV) 2024-2027, no podran accedir a l’ajuda en les dos convocatòries següents, si:

i) Van renunciar a l’ajuda d’una operació sol·licitada una vegada aprovada, excepte que hagueren comunicat la seua renúncia dins del mes següent a la notificació de l’aprovació de l’ajuda, d’acord amb el que establix l’article 5.2 del Reial decret 905/2022.

ii) No van sol·licitar el pagament d’una operació aprovada una vegada finalitzat el termini establit en la resolució de la convocatòria per a presentar la sol·licitud de pagament.

iii) No van executar una operació aprovada per a la qual van sol·licitar el pagament.

Estos tres supòsits no seran aplicables en casos de força major o en circumstàncies excepcionals esmentats en l’article 3 del Reglament (UE) 2021/2116, del Parlament Europeu i del Consell, de 2 de desembre de 2021.

c) Les persones sol·licitants que hagen sigut sancionades en ferm per l’autoritat competent en matèria d’aigua per fer un ús il·legal d’este recurs no rebran cap import per a la reestructuració i la reconversió de vinyes en les hectàrees de regadiu per a les quals les hagen sol·licitades. Per a este fi, amb caràcter previ a la selecció d’operacions, l’òrgan gestor obtindrà de les autoritats competents en matèria d’aigua la llista de persones físiques o jurídiques o els ens sense personalitat jurídica sancionats per haver fet un ús il·legal d’este recurs.

2. Requisits i obligacions

a) Els viticultors només podran estar inclosos com a beneficiaris en una única sol·licitud.

b) Els beneficiaris han de complir les obligacions que arreplega l’article 13 de la Llei 38/2003, de 17 de novembre, general de subvencions.

c) En el cas que se sol·licite l’ajuda per a una operació de reestructuració prevista en esta convocatòria, les parcel·les a arrancar, els drets i/o les autoritzacions aportades han d’estar inscrits en Registre vitícola de la Comunitat Valenciana, en la seua fitxa d’explotació, a data de finalització del termini de presentació de sol·licituds.

d) Per a poder sol·licitar les ajudes per a les operacions de transformació de vas a espatlera i sobreempelt, previstes en esta convocatòria, les persones interessades han de figurar en el Registre vitícola de la Comunitat Valenciana com a explotadores de les parcel·les de vinya per a les quals se sol·licita l’ajuda o haver sol·licitat el canvi de titularitat, abans de l’inici del termini de presentació de sol·licituds. Així mateix, tota la informació que apareix en el Registre vitícola de la Comunitat Valenciana (superfície, varietat, any de plantació, situació i drets, o qualsevol circumstància que puga ser susceptible d’actualització) ha d’estar actualitzada en el moment de la presentació de la sol·licitud d’ajuda.

*Apartat 4. Operacions subvencionables*

1. Les operacions subvencionables són les que establix l’article 6.1 del Reial decret 905/2022 i seran anuals.

2. No podran acollir-se a este règim d’ajudes, a més dels casos que preveu l’article 5.3 del Reial decret 905/2022, les activitats següents:

a) Les operacions realitzades en la superfície dels recintes que estiguen afectats per una via pecuària classificada o partionada d’acord amb la Llei 3/2014, d’11 de juliol, de la Generalitat, de vies pecuàries de la Comunitat Valenciana.

b) El canvi de sistema de conducció de vas a espatlera en parcel·les de vinya amb cultiu associat o en les parcel·les on la vinya tinga una edat inferior a quatre anys en el moment de la sol·licitud, segons el que indica l’article 6.4.III del Reial decret 905/2022.

3. D’acord amb el que establix l’article 6 i annex II del Reial decret 905/2022, les operacions subvencionables, les característiques i els objectius globals perseguits a la Comunitat Valenciana per a la present convocatòria són:

3.1. Replantació amb sistema de conducció o sense:

Esta operació requerirà un canvi de varietat, del sistema de cultiu o dels dos, respecte del que hi havia en la superfície original, excepte en els casos en què hi haja una reubicació de la vinya.

Podrà incloure les accions detallades en l’annex II d’esta resolució i haurà de perseguir un o més dels objectius globals establits en l’annex I d’esta resolució, en funció de si complix una o diverses de les característiques següents:

• Característiques a, b, c, e, f, h, i.

• Cap de les característiques anteriors.

3.2. Reconversió de vinyes per canvis de varietat: sobreempelt o empelt sobre peu franc:

Esta operació podrà incloure les accions detallades en l’annex II d’esta resolució i perseguir un o més dels objectius globals establits en l’annex I d’esta resolució, en funció de si complix una o diverses de les següents característiques:

• Característiques j i k.

• Cap de les característiques anteriors.

3.3. Millora de tècniques de gestió:

Esta operació suposa un canvi de sistema de conducció de vas a espatlera i podrà incloure les accions indicades en l’annex II d’esta resolució i perseguir l’objectiu global establit en l’annex I d’esta resolució, en funció de si complix la característica següent:

•   Característica l

3.4. Replantació per arrancada obligatòria per motius sanitaris o fitosanitaris per orde de l’autoritat competent: Podrà concedir-se ajuda a la replantació a viticultors que hagen sigut obligats a arrancar una superfície de vinya per motius sanitaris o fitosanitaris per haver-ho establit així l’autoritat competent de la comunitat autònoma, d’acord amb el que establix l’article 6.4 apartat IV del Reial decret 905/2022.

Les característiques que pot complir cada tipus d’operació es descriuen en l’annex I d’esta resolució.

*Apartat 5. Tipus i quantia de les ajudes*

1. El càlcul de l’import de l’ajuda es realitza conformement al que establix l’article 13 del Reial decret 905/2022.

2. Es podran concedir ajudes per a:

a) Compensar els viticultors per la pèrdua d’ingressos deguda a l’execució de l’operació. Esta compensació es concedirà d’acord amb el que establix l’article 13.2.b del Reial decret 905/2022 i l’annex VI del mateix reial decret. Per a esta convocatòria, s’ha establit en l’àmbit de la Comunitat Valenciana esta compensació en els imports següents: 344,08 €/ha que suposen una compensació del 25 % de la pèrdua d’ingressos durant una campanya per a operacions de «Reconversió de vinya per canvi de varietat sobreempelt (OP3)» o «Millores de tècniques de gestió (OP 4)», i 454,19 €/ha corresponents al 33 % de la pèrdua d’ingressos durant tres campanyes per a l’operació de «Replantació amb sistema de conducció o sense (OP 1 i 2), quan hi ha arrancada» , tal com s’arreplega en l’annex IV de la present resolució.

b) Contribuir als costos produïts per les operacions de la reestructuració i reconversió de vinyes, que únicament podrà efectuar-se per a les accions que arreplega l’annex I del Reial decret 905/2022 i segons el que establix l’annex IV del mateix reial decret, excepte les accions d’anivellament del terreny i l’abancalament, que no són subvencionables a la Comunitat Valenciana.

Serà el resultat d’aplicar als costos de les operacions els següents percentatges d’ajuda:

– El 50?% per a les operacions de replantació després de l’arrancada obligatòria per motius sanitaris o fitosanitaris. S’aplica en totes les operacions realitzades per este motiu.

*–* El 50?% per a les operacions, excepte les que es realitzen per arrancada obligatòria per motius sanitaris o fitosanitaris, els beneficiaris de les quals complisquen algun dels criteris següents:

1r. Estiguen inscrits en el registre d’operadors de producció ecològica per al cultiu de la vinya.

2n. Estiguen inscrits en el registre d’operadors de producció integrada en el cultiu de la vinya.

3r. Formen part d’una ATRIA (agrupació de tractament integrat en l’agricultura).

4t. L’any de presentació de la sol·licitud no complisquen més de 40 anys.

5t. L’any natural immediatament anterior a la sol·licitud d’ajuda hagen contractat una assegurança agrària en la seua explotació per al cultiu de la vinya.

– El 45?% per a la resta de les operacions no esmentades en els apartats anteriors.

3. En la Comunitat Valenciana, en compliment de l’article 13 del Reial decret 905/2022, s’establix que el pagament de l’ajuda per als costos produïts es realitzarà mitjançant l’aplicació de barems estàndard de costos unitaris que inclouran, si és el cas, el valor de les contribucions en espècie (execució de les accions amb mitjans propis). S’han establit els imports dels barems estàndard de costos unitaris per a cada una de les accions subvencionables, que s’inclouen en l’annex III de la present resolució i s’han comunicat a la Subdirecció General de Fruites i Hortalisses i Vitivinicultura, com establix l’article 13.8 del Reial decret 905/2022.

4. Tant la compensació per pèrdua d’ingressos com la contribució als gastos produïts es pagaran només per les superfícies comprovades en els controls i, si és el cas, estaran subjectes a les minoracions que es preveuen en l’apartat 12 i en el 14 d’esta resolució, per retard en la presentació de la sol·licitud de pagament, per no execució o inexecució parcial d’accions, o per no executar l’operació sobre la totalitat de la superfície aprovada.

5. L’import de l’ajuda per les accions subvencionables executades pels beneficiaris es calcularà mitjançant l’aplicació dels imports de l’annex III d’esta resolució a la superfície de vinya finançable determinada pels controls sobre el terreny,[seguint el mètode que indica](https://www.accv.es/vl/servicios/ciudadanos-y-autonomos/registro-de-representantes/)[l’article](https://www.accv.es/vl/servicios/ciudadanos-y-autonomos/registro-de-representantes/) [42](https://www.accv.es/vl/servicios/ciudadanos-y-autonomos/registro-de-representantes/)[del Reglament](https://www.accv.es/vl/servicios/ciudadanos-y-autonomos/registro-de-representantes/) [delegat](https://www.accv.es/vl/servicios/ciudadanos-y-autonomos/registro-de-representantes/)[(UE)](https://www.accv.es/vl/servicios/ciudadanos-y-autonomos/registro-de-representantes/) [2022](https://www.accv.es/vl/servicios/ciudadanos-y-autonomos/registro-de-representantes/)[/](https://www.accv.es/vl/servicios/ciudadanos-y-autonomos/registro-de-representantes/)[126](https://www.accv.es/vl/servicios/ciudadanos-y-autonomos/registro-de-representantes/)[, de la Comissió, de](https://www.accv.es/vl/servicios/ciudadanos-y-autonomos/registro-de-representantes/) [7 de desembre de 2021](https://www.accv.es/vl/servicios/ciudadanos-y-autonomos/registro-de-representantes/)  i amb l’aplicació dels percentatges indicats en el punt 2 del present apartat.

6. En la Comunitat Valenciana, les actuacions que es poden realitzar per contribucions en espècie en forma de provisió de treball pel mateix viticultor amb mitjans propis són: arrancada, preparació del sòl, desempedregament, plantació, col·locació del protector de plantes jóvens, poda de la vinya, col·locació de l’espatlera i realització del sobreemplet.

Per a fer-ho, són aplicables els imports per contribucions en espècie per a cada acció del cost horari de la mà d’obra i de la maquinària, prestada o del mateix viticultor, per unitat de superfície que s’establixen en l’annex III d’esta resolució, tenint en compte el que indica el punt 5 d’este apartat.

Així mateix, en cas de declaració d’ús de maquinària per a realitzar operacions amb mitjans propis, ha de verificar-se mitjançant controls sobre el terreny previs al pagament la disponibilitat d’estos equips.

7. En cas d’utilitzar material de segona mà, únicament serà subvencionable la col·locació del material, d’acord amb el que indica l’article 16.4 del Reial decret 905/2022.

8. En l’operació de canvi de varietat per sobreemplet, si el viticultor utilitza gemmes de la seua explotació haurà de comunicar quina és la parcel·la origen de les gemmes.

*Apartat 6. Sol·licitud d’autorització per a exercir com a interlocutor*

La persona, física o jurídica, que desitge exercir com a interlocutor davant de l’Administració, per a la present intervenció sectorial vitivinícola 2024-2027, per a la presentació i la formalització col·lectiva de sol·licituds a través de l’aplicació informàtica dissenyada a este efecte, així com per al lliurament i la recepció de la documentació relacionada amb estes sol·licituds, telemàticament, ha de sol·licitar l’autorització davant de la Direcció General de Producció Agrícola i Ramadera, presentant la sol·licitud corresponent a través del model normalitzat publicat en la següent adreça electrònica: sede.gva.es/va/proc817.

Una vegada autoritzats, els interlocutors poden accedir a l’aplicació, a través de la següent adreça electrònica: <https://picassa.gva.es/picassa/anuncios>, i identificar-se mitjançant qualsevol sistema de firma electrònica admés per la seu electrònica de la Generalitat.

*Apartat 7. Sol·licitud d’ajuda, termini i forma de presentació*

1. Els sol·licitants que vulguen acollir-se a l’ajuda de reestructuració i reconversió de vinyes a l’empara d’esta convocatòria han de presentar les sol·licituds d’ajuda a partir de l’endemà de la publicació de l’extracte de la present convocatòria en el *Diari Oficial de la Generalitat Valenciana*, i el termini finalitzarà el 22 d’abril de 2025.

2. Les sol·licituds es poden presentar de manera individual o col·lectiva. En el cas que es presenten de manera col·lectiva, s’ha de realitzar a través d’un interlocutor autoritzat, segons es descriu en l’apartat 6 d’esta resolució.

3. Per a presentar les sol·licituds de manera col·lectiva es requerix un mínim de cinc sol·licitants individuals.

4. Per a emplenar i presentar les sol·licituds d’ajuda, tant presentades de manera individual com de manera col·lectiva, s’ha d’utilitzar l’aplicació informàtica dissenyada a este efecte per la conselleria competent en matèria d’agricultura, a través de l’adreça electrònica següent: <https://picassa.gva.es/picassa/anuncios>, d’acord amb el que establix l’article 7 del Reial decret 905/2022.

Per a accedir de manera telemàtica a l’aplicació, la persona sol·licitant haurà de disposar de firma electrònica avançada, bé amb el certificat qualificat de representant d’entitat (si és persona jurídica) o bé amb el certificat reconegut per a ciutadans (si és persona física), tots dos emesos per l’Agència de Tecnologia i Certificació Electrònica de la Comunitat Valenciana (ACCV). Així mateix, es podrà utilitzar qualsevol altre sistema de firma electrònica admés per la seu electrònica de la Generalitat (<sede.gva.es/va/sede_certificados>).

5. Els sol·licitants han d’aportar la informació mínima que establix l’article 8 del Reial decret 905/2022, d’acord amb el model de sol·licitud normalitzat disponible en l’aplicació informàtica esmentada.

6. Les sol·licituds s’han de firmar electrònicament amb el certificat digital de la persona física o jurídica que presenta la sol·licitud, el seu representant legal o de la persona degudament autoritzada.

7. D’acord amb el que establix l’article 68.4 de la Llei 39/2015, d’1 d’octubre, si es presenta una sol·licitud presencialment, es requerirà a l’interessat que l’esmene a través de la presentació electrònica. A este efecte, es considera com a data de presentació de la sol·licitud aquella en la qual haja sigut realitzada l’esmena.

8. Es verificarà el contingut mínim de les sol·licituds d’ajuda mitjançant l’aplicació informàtica dissenyada a este efecte per la conselleria competent en matèria d’agricultura, i s’acceptaran per a la tramitació només les sol·licituds que superen esta fase de comprovació informàtica, sense que això supose la seua aprovació.

9. No s’acceptaran les sol·licituds que es presenten fora del termini establit en la convocatòria, i se’n resoldrà la inadmissió, que es notificarà als interessats en els termes que preveuen els articles 40 i següents de la Llei 39/2015, del procediment administratiu comú de les administracions públiques.

10. Quan les persones interessades necessiten donar d’alta o modificar un compte bancari per a la percepció de les ajudes convocades, esta actuació es podrà realitzar de manera telemàtica mitjançant la seu electrònica de la Generalitat (<sede.gva.es/va/proc22648>).

*Apartat 8. Documentació i declaració responsable de la sol·licitud*

1. L’aportació de la sol·licitud d’ajuda, juntament amb la documentació requerida, que es detalla a continuació, s’ha de realitzar a través de l’esmentada aplicació informàtica PICASSA:

a) Croquis amb la identificació de les superfícies de les parcel·les o les subparcel·les del Registre vitícola de la Comunitat Valenciana objecte de reestructuració i/o reconversió, i, si és el cas, de les parcel·les o subparcel·les que s’arrancaran.

b) Autorització del propietari de les vinyes que seran reestructurades i/o reconvertides a favor de l’explotador per a fer els treballs i percebre les subvencions, si és el cas, d’acord amb el model normalitzat publicat en la següent adreça electrònica: sede.gva.es/va/proc817.

a) L’òrgan gestor del procediment haurà d’estar autoritzat per la persona interessada per a poder consultar les dades d’estar al corrent dels pagaments amb l’Agència Tributària, estatal i autonòmica i les dades d’identitat fiscal davant de l’Agència Estatal de l’Administració Tributària. En cas contrari, la persona interessada haurà d’aportar els documents acreditatius corresponents.

d) L’òrgan gestor del procediment té potestat per a consultar les dades següents: dades d’estar al corrent amb la Tresoreria de la Seguretat Social, dades d’identitat del sol·licitant o, si és el cas, del seu representant legal, poders notarials, dades cadastrals, dades de béns i immobles en Cadastre, el Registre de representants de l’Agència de Tecnologia i Certificació Electrònica de la Comunitat Valenciana (ACCV), dades del registre d’explotacions agrícoles, dades d’assegurances agràries, dades d’operadors de producció ecològica i integrada i dades d’estar integrat en un ATRIA (agrupació de tractament integrat en l’agricultura). Tanmateix, si la persona interessada vol oposar-s’hi, és imprescindible que indique la informació concreta a la consulta de la qual s’oposa i els motius que ho justifiquen. Si s’hi oposa, està obligada a aportar els documents acreditatius corresponents.

f) Certificat de ser membre d’una cooperativa o societat agrària de transformació (SAT).

g) Qualsevol document que acredite la propietat de les parcel·les, segons la legislació vigent, en cas d’oposar-se al fet que l’Administració obtinga la informació directament de cadastre.

h) Document de domiciliació bancària, quan es tracte d’una alta o modificació de compte bancari, llevat que s’utilitze el tràmit telemàtic previst en la seu electrònica de la Generalitat (sede.gva.es/proc22648) només en els casos en els quals no figuren donats d’alta en el Registre de tercers de l’Agència Valenciana de Foment i Garantia Agrària.

i) Document que acredite la representació per als casos en què siga necessari. No serà necessari aportar este document quan la representació s’atorgue a través del Registre de representants de l’ACCV

(<https://www.accv.es/vl/servicios/ciudadanos-y-autonomos/registro-de-representantes/>) i la persona interessada no s’opose a la consulta per l’òrgan gestor.

Quan es tracte d’entitats amb personalitat jurídica ha d’aportar-se la documentació següent, quan la persona interessada s’opose a la seua consulta per l’òrgan gestor:

– Estatuts o normes de constitució de la societat inscrites en el registre corresponent

– Certificat de l’òrgan competent en què s’acorde sol·licitar l’ajuda

– Poders i/o acord de representació

En cas de comunitats de béns o agrupacions de persones físiques o jurídiques que manquen de personalitat jurídica, han de fer-se constar els compromisos d’execució assumits per cada membre de l’agrupació, i aportar els poders del representant o apoderat únic de l’agrupació.

j) Autorització per a firmar la sol·licitud d’ajuda en cas de no ser l’interessat.

k) Si el sol·licitant pertany a un grup empresarial (una societat matriu i empreses filials) haurà d’aportar la informació que establix l’article 44 del Reglament d’execució (UE) 2022/128, de la Comissió, de 21 de desembre de 2021, pel qual s’establixen les disposicions d’aplicació del Reglament (UE) 2021/2116 del Parlament Europeu i del Consell sobre els organismes pagadors i altres òrgans, la gestió financera, la liquidació de comptes, els controls, les garanties i la transparència, i emplenar esta informació en l’esmentada aplicació informàtica PICASSA.

l) D’acord amb el que preveu l’article 13.3 bis de la Llei 38/2003, de 17 de novembre, per a subvencions d’import superior a 30.000 euros, les persones físiques i jurídiques, diferents de les entitats de dret públic, amb ànim de lucre subjectes a la Llei 3/2004, de 29 de desembre, per la qual s’establixen mesures de lluita contra la morositat en les operacions comercials, hauran d’acreditar complir, en els termes que disposa este apartat, els terminis de pagament que s’establixen en la llei esmentada per a obtindre la condició de beneficiari o entitat col·laboradora. Qualsevol finançament que permeta el cobrament anticipat de l’empresa proveïdora es considerarà vàlid a l’efecte del compliment d’este apartat, sempre que el seu cost siga a càrrec del client i es faça sense possibilitat de recurs al proveïdor en cas d’impagament.

L’acreditació del nivell de compliment establit es realitzarà pels següents mitjans de prova:

1. Les persones físiques i jurídiques que, d’acord amb la normativa comptable poden presentar compte de pèrdues i guanys abreujat, mitjançant un certificat subscrit per la persona física o, en el cas de persones jurídiques, per l’òrgan d’administració o equivalent, amb poder de representació suficient, en la qual afirmen assolir el nivell de compliment dels terminis de pagament previstos en l’esmentada Llei 3/2004, de 29 de desembre. Podran també acreditar esta circumstància per algun dels mitjans de prova previstos en la lletra b) següent i amb subjecció a la seua regulació

2. Les persones jurídiques que, d’acord amb la normativa comptable no poden presentar compte de pèrdues i guanys abreujat, mitjançant:

3. Certificat emés per auditor inscrit en el Registre oficial d’auditors de comptes que continga una transcripció desglossada de la informació en matèria de pagaments descrita en la memòria dels últims comptes anuals auditats, quan d’estos es desprenga que s’assolix el nivell de compliment dels terminis de pagament establits en la Llei 3/2004, de 29 de desembre, determinat en este apartat, sobre la base de la informació requerida per la disposició addicional tercera de la Llei 15/2010, de 5 de juliol, de modificació de la Llei 3/2004, de 29 de desembre.

Este certificat serà vàlid fins que s’auditen els comptes anuals de l’exercici següent.

1. En el cas que no siga possible emetre el certificat al qual es referix el número anterior, Informe de procediments acordats, elaborat per un auditor inscrit en el Registre oficial d’auditors de comptes, que, sobre la base de la revisió d’una mostra representativa de les factures pendents de pagament a proveïdors de la societat a una data de referència, concloga sense la detecció d’excepcions al compliment dels terminis de pagament de la Llei 3/2004, de 29 de desembre, o en el cas que es detectaren, estes no impedisquen assolir el nivell de compliment requerit en l’últim paràgraf d’este apartat.

L’acreditació de la documentació indicada s’efectuarà sense perjuí del que s’establix en l’article 28.2 de la Llei 39/2015, d’1 d’octubre, del procediment administratiu comú de les administracions públiques.

2. El formulari de sol·licitud ha d’incorporar les següents declaracions responsables i compromisos, que ha de subscriure en tot cas el sol·licitant o el seu representant legal o la persona autoritzada per a firmar la sol·licitud.

[2.1.](https://www.accv.es/vl/servicios/ciudadanos-y-autonomos/registro-de-representantes/)[Declaracions responsables de la persona sol·licitant de l’ajuda:](https://www.accv.es/vl/servicios/ciudadanos-y-autonomos/registro-de-representantes/)

– No està incursa en les prohibicions per a obtindre la condició de beneficiària que establix l’article 13 de la Llei 38/2003, de 17 de novembre, general de subvencions, que no és deutora de la Generalitat per reintegrament de subvencions, que complix els requisits que exigix la normativa reguladora, que disposa de la documentació que així ho acredita i que es compromet a mantindre’n el compliment durant el temps inherent a l’exercici del dret de cobrament de la subvenció.

– Complix els requisits exigits per a obtindre la condició de persona beneficiària de l’ajuda.

– No ha sol·licitat o obtingut per a la mateixa superfície i finalitat altres ajudes de qualsevol administració pública.

– Complix amb la normativa d'integració laboral de persones amb discapacitat o, si és el cas, l'exempció d'esta obligació, conforme el Decret 297/2004, de 17 de desembre, del Consell de la Generalitat, pel qual es regulen les mesures en els procediments de contractació administrativa i de concessió de subvencions per al foment de l'ocupació de les persones amb discapacitat.

– Disposar d'un plan d'igualtat efectiva de dones i hòmens, si és el cas, d'acord amb el que s'establix en l'article 20 de la Llei 9

– Disposar d'un pla d'igualtat efectiva de dones i hòmens, si és el cas, d'acord amb el que s'establix en l'article 20 de la Llei 9/2003, de 2 d'abril, de la Generalitat, per a la igualtat entre dones i hòmens, i l'article 45 de la Llei orgànica 3/2007, de 22 de març, per a la igualtat efectiva de dones i hòmens, modificat per l'article 1.1 del Reial decret llei 6/2019, d'1 de març, de mesures urgents per a garantia de la igualtat de tracte i d'oportunitats entre dones i hòmens en el treball i l'ocupació.

– Coneix i complix la normativa vitivinícola vigent, i, per tant, accepta l’obligació de reintegrar l’ajuda percebuda en cas d’incompliment.

– Compliment dels terminis legals de pagament, en el cas de subvencions d’import superior a 30.000 € en les quals els sol·licitants, persones físiques o jurídiques, que d’acord amb la normativa comptable no tinguen l’obligació de presentar comptes o presenten compte de pèrdues i guanys abreujat.

– Ha informat, si és el cas, a les persones de les quals aporten dades de caràcter personal en el procediment administratiu dels aspectes següents:

a) La comunicació d’estes dades a l’Administració per al seu tractament en l’àmbit de les seues competències i d’acord amb les finalitats del procediment.

b) La possibilitat que l’Administració faça consultes relacionades amb les seues dades per a comprovar-ne, entre altres aspectes, la veracitat. Si esta consulta requerix una autorització per llei per part de les persones les dades de les quals s’han de consultar, la persona sol·licitant o el seu representant legal haurà d’haver obtingut esta autorització, que ha d’estar disponible a petició de l’Administració en qualsevol moment.

c) La possibilitat i la manera d’exercir els drets d’accés, rectificació, supressió, limitació del tractament o oposició que tenen en relació amb el tractament de les dades personals pròpies.

2.2. Compromisos:

– Realitzar les operacions destacades en la sol·licitud en les condicions i els terminis indicats, en el cas que la sol·licitud s’aprove i l’ajuda es resolga favorablement.

– Acceptar el compromís de mantindre en cultiu les parcel·les reestructurades o reconvertides durant 10 campanyes, a comptar de la campanya següent en la qual es va sol·licitar el pagament, excepte causes de força major o circumstàncies excepcionals.

– Acceptar, en cas de complir la característica c de l’article 6.4 del Reial decret 905/2022, el compromís de no instal·lar el sistema de reg durant 10 campanyes a comptar de la campanya següent què es va sol·licitar el pagament.

– Facilitar la realització dels controls, tant administratius com sobre el terreny, que haja d’efectuar la conselleria amb competència en agricultura per a verificar el compliment de les condicions i els requisits que establix la legislació vigent tant per a l’autorització de les plantacions com per a la concessió i el pagament de les ajudes.

3. En el formulari de sol·licitud d’ajuda el sol·licitant introduirà els criteris de prioritat que complisca dels que preveu l’annex V.

Els criteris de prioritat es consideraran complits quan el sol·licitant de l’ajuda figure inscrit en el registre corresponent en la data d’obertura de termini de sol·licitud d’estes ajudes, d’acord amb l’article 9 del Reial decret 905/2022.

4. L’òrgan gestor del procediment podrà verificar l’exactitud de les dades declarades per la persona interessada, d’acord amb el que establix la disposició addicional octava de la Llei orgànica 3/2018, de 5 de desembre, en l’article 4 de la Llei 40/2015, d’1 d’octubre, de règim jurídic del sector públic, i l’article 13 de la Llei 38/2003 de 17 de novembre, general de subvencions.

*Apartat 9. Requisits de les sol·licituds*

Els requisits de les sol·licituds, a més dels que establix l’article 8 del Reial decret 905/2022, són:

1. La superfície total reestructurada en el marc d’una operació de reestructuració de vinya ha de ser, almenys, de 0,5 hectàrees.

Pot ser inferior a 0,5 hectàrees si és confrontant amb una altra parcel·la de vinya del mateix titular o viticultor.

En els casos en què l’operació es limite a accions de sobreempelt o de canvi de vas a espatlera, la superfície mínima serà la inicial.

2. La superfície mínima per sol·licitud serà de 0,5 hectàrees per viticultor i la superfície màxima per sol·licitud serà de 25 hectàrees per viticultor.

3. En les parcel·les de vinya amb cultiu associat es pot admetre la seua reestructuració sempre que la plantació es realitze només de vinya. En este cas, únicament poden utilitzar-se les autoritzacions de plantació de vinya generades per la superfície que ocupava la vinya, i s’haurà d’aportar la resta necessària per a aconseguir la superfície que cal plantar. L’arrancada només serà subvencionable per a la superfície ocupada de vinya.

4. Serà obligatòria en totes les plantacions la utilització de portaempelts certificats.

5. En aplicació de l’article 94.3 del Reial decret 1047/2022, les accions de desinfecció i/o desempedregament han de comunicar-se davant de la corresponent direcció territorial amb una antelació de 15 dies pel viticultor o explotador, a través del model normalitzat publicat en la següent adreça electrònica: sede.gva.es/va/proc817. Si no es comunica, o es comunica en un termini que impossibilite el control, no es poden certificar i no es pagaran. Es podrà autoritzar l’acció de desinfecció per tècniques físiques, solarització i biofumigació, fora dels terminis establits en el procediment aprovat per la Direcció General de Producció Agrícola i Ramadera, si les condicions climatològiques ho permeten.

6. Per a les parcel·les que han realitzat l’acció de col·locació de protectors de plantes jóvens i en aquells casos en què es considere imprescindible la seua retirada sense haver passat el període establit d’un any, pel fet que el protector impedix el normal desenrotllament vegetatiu de la planta i pot causar danys irreparables en la vinya, s’admet la retirada del protector, prèvia sol·licitud per part de l’interessat, a través del model normalitzat publicat en la següent adreça electrònica: sede.gva.es/va/proc817, i es reserva l’administració la possibilitat de dur a terme un control previ a l’autorització de retirada.

*Apartat 10. Inici de les operacions incloses en les sol·licituds d’ajuda*

A fi de possibilitar els controls abans definits en l’article 94.1 del Reial decret 1047/2022, els sol·licitants de l’ajuda que vulguen iniciar l’execució de les operacions incloses en la seua sol·licitud d’ajuda prèviament a la resolució de la convocatòria, han de sol·licitar-ho una vegada presentada la sol·licitud d’ajuda, d’acord amb el model normalitzat publicat en la següent adreça electrònica: sede.gva.es/va/proc817, a fi de permetre que, si és el cas, puguen ser objecte del control previ sobre el terreny.

Per a això, esta sol·licitud ha de presentar-se amb una antelació mínima de 10 dies respecte de la data prevista per a iniciar l’arrancada i de 15 dies per a la resta de les accions incloses en la sol·licitud.

En tot cas, la possibilitat d’iniciar l’execució de les operacions incloses en la sol·licitud d’ajuda de manera prèvia a la resolució de la convocatòria no suposa cap compromís per part de la Conselleria respecte del sentit d’esta resolució.

*Apartat 11. Admissibilitat, priorització i aprovació de les sol·licituds*

1. Una vegada acceptades les sol·licituds per a la tramitació, i en aplicació dels articles 5 i 8 del Reial decret 905/2022, es realitzaran els controls documentals i administratius establits. En el cas que la sol·licitud no reunisca els requisits exigits o estos no queden prou acreditats, es requerirà a la persona sol·licitant o a l’interlocutor de la sol·licitud presentada de manera col·lectiva, si és el cas, que en un termini de deu dies esmene la falta, adjunte els documents preceptius, o formule les al·legacions que estime pertinents, amb la indicació que, si no ho fa, s’entendrà que desistix de la petició amb una resolució prèvia, de conformitat amb el que disposa l’article 68 de la Llei 39/2015, del procediment administratiu comú de les administracions públiques.

2. Priorització de les sol·licituds admeses

D’acord amb l’article 9 del Reial decret 905/2022, una vegada admeses les sol·licituds s’elaboraran dos llistes:

a) La primera inclourà les operacions de replantació després de l’arrancada obligatòria per motius sanitaris i fitosanitaris ordenades amb base en la puntuació obtinguda en aplicar la ponderació dels criteris de prioritat en l’àmbit nacional establits en l’article 9.1 del Reial decret 905/2022.

b) La segona inclourà la resta de les operacions de reestructuració i reconversió de vinyes ordenada amb base en la puntuació obtinguda en aplicar la ponderació dels criteris de prioritat nacionals i autonòmics establits en l’annex V d’esta resolució.

En cas d’empat en la puntuació, en qualsevol de les dos llistes, es tindrà en compte la superfície admissible de cada sol·licitud d’ajuda, i es concedirà prioritat a les sol·licituds que tinguen un valor superior d’esta superfície.

3. Desistiments

Els sol·licitants poden comunicar el desistiment d’operacions/accions incloses en sol·licituds que encara no s’hagen aprovat. El desistiment ha d’identificar el viticultor/a i l’operació o l’acció objecte de desistiment.

4. Assignació de fons

La Conferència Sectorial d’Agricultura i Desenrotllament Rural, d’acord amb el que establix l’article 10 del Reial decret 905/2022, comunicarà per a cada exercici financer, les disponibilitats financeres per a la reestructuració i la reconversió de vinya que corresponen a la Comunitat Valenciana, que es distribuiran d’acord amb el punt 4 d’este article.

5. Aprovació de les sol·licituds

La Direcció General de Producció Agrícola i Ramadera, per delegació del director de l’Agència Valenciana de Foment i Garantia Agrària, de conformitat amb el que disposa l’Acord de 13 de setembre de 2011, pel qual es deleguen les funcions d’autorització del pagament de fons FEAGA entre l’organisme pagador i els diferents òrgans administratius de la Conselleria d’Agricultura, Pesca, Alimentació i Aigua (DOGV 6629, 13.10.2011), s’emetrà resolució de concessió de l’ajuda, d’acord amb el que establix l’article 11 del Reial decret 905/2022.

En primer lloc, s’aprovaran les operacions de la primera llista per orde decreixent de puntuació i com a màxim fins a esgotar el 15 % dels fons assignats en conferència sectorial per a la Comunitat Valenciana, segons el que s’establix en l’article 41 del Reglament delegat (UE) 2022/126, de la Comissió, de 7 de desembre de 2021.

En segon lloc, s’aprovarà la resta de les operacions de reestructuració i reconversió de vinyes de la segona llista fins a esgotar els fons assignats en conferència sectorial per a la Comunitat Valenciana.

El termini màxim per a la resolució de la convocatòria és de sis mesos a comptar de l’endemà de la celebració de la conferència sectorial, d’acord amb el que establix l’article 11.5 del Reial decret 905/2022.

S’establirà una relació ordenada de totes les operacions sol·licitades que, complint les condicions establides per a accedir a l’ajuda, no s’hagen pogut estimar inicialment per superar-se l’import màxim disponible per a esta convocatòria, amb la indicació de la puntuació atorgada a cada una en funció dels criteris de valoració previstos.

En este supòsit, si algun dels beneficiaris renunciara a la subvenció d’una o més operacions estimades inicialment, dins del termini d’un mes des de la notificació de l’aprovació de l’ajuda, per part de l’òrgan concedent es podrà recordar, sense necessitat d’una nova convocatòria, la concessió de la subvenció a l’operació o les operacions següents de la relació esmentada en el paràgraf anterior en orde de la seua puntuació, sempre que amb la renúncia per part d’alguna de les persones beneficiàries s’haja alliberat crèdit suficient per a atendre, almenys, una de les operacions denegades.

D’acord amb el que establix la Llei 38/2003, general de subvencions, i el que disposa l’article 45 de la Llei 39/2015, d’1 d’octubre, del procediment administratiu comú de les administracions públiques, la resolució de la convocatòria es publicarà en el lloc web de l’Agència Valenciana de Foment i Garantia Agrària.

Esta resolució posa fi a la via administrativa i contra esta correspon el recurs de reposició davant del mateix òrgan que la va dictar en el termini d’un mes a comptar de l’endemà del dia en què tinga lloc la seua notificació, de conformitat amb el que establixen els articles 123 i 124 de la Llei 39/2015, d’1 d’octubre, del procediment administratiu comú de les administracions públiques, o bé un recurs contenciós administratiu davant dels jutjats contenciosos administratius de València, en el termini de dos mesos comptats des de l’endemà de la notificació o la publicació d’esta, de conformitat amb el que preveuen els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa.

*Apartat 12. Sol·licitud i documentació per al pagament de l’ajuda*

1. D’acord amb el que establix l’article 16 del Reial decret 905/2022, una vegada finalitzades les operacions, la persona beneficiària, el seu representant o la persona autoritzada, ha de presentar una sol·licitud per al pagament de l’ajuda, a tot tardar l’1 de juny de 2026, inclusivament, mitjançant el model normalitzat disponible en l’aplicació informàtica, a través de l’adreça electrònica: <https://picassa.gva.es/picassa/anuncios>, de la mateixa manera que s’establix per a l’emplenament i la presentació de les sol·licituds d’ajuda en els números 4, 5, 6 i 7 de l’apartat 7 d’esta resolució. No s’acceptarà cap sol·licitud de pagament fora del termini establit en el present apartat. Les operacions que no finalitzen la seua execució en este termini no es podran pagar, excepte causes de força major o circumstàncies excepcionals.

2. Documentació de què s’acompanya la sol·licitud de pagament:

D’acord amb el que establix l’article 78 del Reial decret 905/2022, la persona beneficiària, el seu representant o la persona autoritzada, ha d’aportar, almenys, la documentació que a continuació es detalla.

1. En el cas de material vegetal, material d’espatlera i protectors, haurà d’aportar-se una factura que indique el municipi, el polígon, la parcel·la, la subparcel·la i el recinte a què van destinats els materials.

– En les factures de materials (espatlera i protectors) s’ha de detallar el material utilitzat, així com les unitats emprades.

– En les factures de plantes s’ha d’indicar el tipus de material vegetal adquirit, és a dir, el nom i el passaport fitosanitari o la referència del Registre d’operadors professionals de vegetals (ROPVEG) del viver de procedència i el nombre de plantes i la varietat utilitzada.

– En el cas de sobreempelt, si les gemmes es compren a un viver, haurà d’aportar-se la corresponent factura que indique el nombre de gemmes i la varietat que és. Si s’usen gemmes de la mateixa explotació s’haurà d’indicar la subparcel·la origen d’estes gemmes.

1. En el cas de desinfecció química haurà aportar-se la factura on s’indique el municipi, el polígon, la parcel·la, la subparcel·la i el recinte objecte de desinfecció; a més, s’indicarà qui ha efectuat la desinfecció i el producte utilitzat (haurà d’estar inscrit en el ROPO «Registre oficial de productors i operadors de mitjans de defensa fitosanitària»).

2. En el cas de desinfecció amb tècniques físiques haurà d’aportar-se la factura dels materials utilitzats (plàstic, fem, etc.).

3. Quan les accions es realitzen mitjançant provisió de treball (mitjans propis), haurà d’aportar-se un comunicat d’hores en el qual s’identifique el viticultor, els treballadors empleats, si és el cas, i es justifique el temps invertit en la realització de cada acció, així com una declaració que indique si la maquinària utilitzada pertany al beneficiari, ha sigut prestada o ha sigut llogada (el lloguer no serà subvencionable en cap cas). En qualsevol cas, sempre han de presentar-se les factures corresponents dels materials emprats.

4. Totes les factures s’hauran d’emetre a nom de la persona beneficiària que sol·licita el pagament de l’ajuda.

5. Juntament amb les factures s’haurà d’aportar un justificant del pagament mitjançant transferència bancària on s’indique la referència de la factura, el nom del titular de la sol·licitud i la identificació del gasto. No poden considerar-se subvencionables els gastos pagats en efectiu.

3. Si la sol·licitud no reunix els requisits exigits, o no s’hi adjunten els documents preceptius, es requerirà a la persona sol·licitant o a l’interlocutor de la sol·licitud presentada de manera col·lectiva, si és el cas, que en el termini de deu dies esmene la falta o adjunte els documents preceptius, amb la indicació que, si no ho fa, es considerarà que desistix de la petició, amb una resolució prèvia de conformitat amb el que disposa l’article 68 de la Llei 39/2015, del procediment administratiu comú de les administracions públiques.

*Apartat 13. Controls*

1. La conselleria amb competències en agricultura durà a terme els controls administratius i sobre el terreny que considere oportuns a fi de comprovar la veracitat de les dades consignades en la documentació presentada, així com el compliment dels requisits per a la percepció de l'ajuda. Per a això desenrotllarà les mesures de control d'acord amb el Reial decret 1047/2022 i amb el pla nacional de controls que elabora el Fons Espanyol de Garantia Agrària O. A. en col·laboració amb les comunitats autònomes.

2. Totesles sol·licituds d'ajuda, les modificacions de les sol·licituds d'ajuda i les sol·licituds de pagament se sotmetran a controls administratius, tal com establixen els articles71 a 74 del Reial decret 1047/2022.

3.  En particular, estos controls es duran a terme de manera que permeten comprovar que les operacions incloses en la sol·licitud han sigut efectivament executades en les parcel·les previstes, que els treballs realitzats han finalitzat i són conformes i, si és el cas, que la superfície mesurada de la parcel·la reestructurada està ben determinada. Cada control sobre el terreny portarà associada una acta d'inspecció, tenint en compte el que establix el Reial decret 1047/2022 i la normativa vigent a l'efecte de controls.

Les verificacions a realitzar en camp són, entre altres:

a) Determinació de la superfície subvencionable, per a la qual es realitzarà un mesurament de la parcel·la reestructurada i, si és el cas, de la parcel·la arrancada seguint el mètode que preveu l'article 42 del Reglament delegat (UE) 2022/126, de la Comissió, de 7 de desembre de 2021.

D’acord amb este reglament, s’establix que la superfície plantada de vinyes queda delimitada pel perímetre extern dels ceps, més un marge l’amplària del qual corresponga a la mitat de la distància entre les fileres.

Per a poder percebre l’ajuda, la superfície certificada per l’execució de les accions de preparació del sòl, desinfecció, desempedregament i espatlera, de l’operació de reestructuració, així com en la de vas a espatlera de l’operació de millora de tècniques de gestió i el sobreempelt de l’operació de reconversió de vinyes, haurà de ser igual a la superfície plantada, mesurada d’acord amb el que establix el paràgraf anterior, que se certifique a partir de la plantació realitzada.

En el cas de l’acció d’arrancada dins de la sol·licitud de reestructuració, les parcel·les incloses com a inicials es mesuraran seguint el mateix mètode indicat anteriorment, però realitzant el mesurament sobre la parcel·la inicial, i serà esta la superfície que es tinga en compte per a calcular la quantia de l’ajuda per l’acció d’arrancada.

b) El nombre teòric de plantes en formalitzar la sol·licitud d’ajuda es calcula d’acord amb la superfície mesurada i el marc de plantació verificat en camp. El nombre de plantes subvencionable màxim és el nombre de plantes teòric amb una tolerància del 10 %, sense que se supere el nombre de plantes aprovades en la sol·licitud d’ajuda.

c) S’ha de comprovar, en el cas de protecció de plantes jóvens, que disposen d’una protecció individual per cada planta de vinya que assegure la integritat d’esta.

d) Es verificarà si els materials emprats en les accions sol·licitades són de segona mà, i en este cas únicament serà subvencionable la col·locació del material, d’acord amb el que indica l’article 16.4 del Reial decret 905/2022.

e) No s’aplicaran reduccions en el nombre de plantes o en la superfície subvencionable a conseqüència d’un percentatge normal de falles, entenent com a tal fins a un 5%.

*Apartat 14. Pagament de l’ajuda als beneficiaris*

1. El pagament de l’ajuda als beneficiaris es realitzarà d’acord amb els requisits que establix l’article 78 del Reial decret 905/2022. L’import de les ajudes es determina d’acord amb el que establix l’article 13 d’este Reial decret 905/2022, una vegada es comprove que l’operació s’ha executat totalment i s’ajusta a la sol·licitud d’ajuda aprovada o, si és el cas, modificada d’acord amb l’article 15 del mateix reial decret.

Perquè la plantació es considere viable agronòmicament no hi ha d’haver un percentatge de falles superior al 5 %. En el cas de les operacions de sobreempelt o canvi del sistema de conducció, s’ha de comprovar que el percentatge de falles no invalida l’operació realitzada. En el cas que hi haja més d’un 5% de falles, l’operació només es considera acabada en el moment de la reposició d’estes.

2. Si es comprova que alguna acció inclosa en la sol·licitud d’ajuda aprovada o, si és el cas, modificada, no s’ha executat, d’acord amb el que establix l’article 44 del Reial decret 147/ 2023, de 28 de febrer, pel qual s’establixen les normes per a l’aplicació de penalitzacions en les intervencions previstes en el Pla estratègic de la política agrícola comuna, i es modifiquen diversos reials decrets pels quals es regulen diferents aspectes relacionats amb l’aplicació a Espanya de la política agrícola comuna per al període 2023-2027, l’ajuda s’abonarà o es reduirà tenint en compte:

1. Quan no s’hagen executat una o diverses accions per causes de força major o circumstàncies excepcionals, l’ajuda final es calcularà com la suma dels imports corresponents a les accions individuals que s’hagen executat totalment.

2. Quan no s’hagen executat una o diverses accions per causes diferents de la força major o les circumstàncies excepcionals, però s’assolisca l’objectiu global de l’operació o programa, l’ajuda final es reduirà aplicant una penalització igual al 100 % de l’import corresponent a les accions que no s’hagen executat totalment. És a dir, l’ajuda final es calcularà com la suma dels imports corresponents a les accions individuals que s’hagen executat totalment, restant l’import que correspondria a les accions no executades.

3. Quan no s’hagen executat una o diverses accions per causes diferents de la força major o les circumstàncies excepcionals, i no s’assolisca l’objectiu global de l’operació o el programa, no es concedirà cap ajuda.

3. Si el viticultor no executa l’operació en la superfície total per a la qual es va aprovar l’ajuda, és a dir si la superfície objecte de pagament diferix de la superfície per a la qual es va aprovar l’ajuda, per al càlcul definitiu de l’import de l’ajuda, d’acord amb el que establix l’article 45 del Reial decret 147/ 2023, es tindrà en compte la diferència entre la superfície aprovada o modificada i la superfície realment executada, de manera que:

1. Si esta diferència no supera el 20 %, l’ajuda es calcularà sobre la base de la superfície determinada pels controls sobre el terreny.

2.  Si la diferència és superior al 20 %, però igual o inferior al 50 %, l’ajuda es calcularà sobre la base de la superfície determinada pels controls sobre el terreny i reduïda en el doble del percentatge de la diferència comprovada.

3. Si la diferència és superior al 50 %, el beneficiari perdrà el dret a cobrar l’ajuda.

4. El pagament de l’ajuda al beneficiari es realitzarà d’acord amb el que establix l’article 16.5 del Reial decret 905/2022, dins del mateix exercici financer en què s’haja presentat la sol·licitud de pagament o, a tot tardar, en un termini màxim d’un any des de la data de la presentació de la sol·licitud de pagament, llevat que tinga lloc algun dels supòsits que arreplega l’article 22 de la Llei 39/2015, d’1 d’octubre, d’acord amb el que establix l’article 78.10 del Reial decret 905/2022, mitjançant una resolució d’autorització de pagament emesa per la persona titular de la Direcció General de Producció Agrícola i Ramadera, per delegació del director de l’Agència Valenciana de Foment i Garantia Agrària, de conformitat amb el que disposa l’Acord de 13 de setembre de 2011, pel qual es deleguen les funcions d’autorització del pagament de fons FEAGA entre l’organisme pagador i els diferents òrgans administratius de la Conselleria d’Agricultura, Pesca, Alimentació i Aigua (DOGV 6629, 13.10.2011).

El pagament haurà d’incloure l’import total de la compensació econòmica per pèrdua d’ingressos que corresponga a esta operació segons l’annex VI del Reial decret 905/2022, independentment que la compensació siga per una o més campanyes.

*Apartat 15. Compromisos*

1. Excepte causes de força major o circumstàncies excepcionals segons arreplega l’article 3 del Reglament (UE) 2021/2116, del Parlament Europeu i del Consell, de 2 de desembre de 2021, i en els casos d’expropiació, les superfícies acollides a l’ajuda de reestructuració i reconversió de vinyes han d’estar en cultiu un període mínim de deu campanyes a comptar de la campanya següent en la qual s’haja sol·licitat el pagament. El seu incompliment obligarà el beneficiari de l’ajuda a la devolució de l’ajuda percebuda més els interessos legals corresponents.

2. Acceptar, si és el cas, el compromís de no instal·lar el sistema de reg durant deu campanyes a comptar de la campanya següent en la qual es va sol·licitar el pagament, en el cas d’indicar en la sol·licitud que complix la característica c): que implique un canvi a secà o que es mantinga la superfície de la vinya en secà, d’acord amb el que establix l’article 6.4 del Reial decret 905/2022.

3. En cas de cessió o transmissió de les superfícies acollides al programa de reestructuració i reconversió, abans de finalitzar l’esmentat compromís de mantindre el cultiu durant deu campanyes a comptar de la campanya següent en la qual es va sol·licitar el pagament, o el compromís de no instal·lar el sistema de reg durant deu campanyes a comptar de la campanya següent en la qual es va sol·licitar el pagament, el cedent ha de comunicar-ho a l’administració perquè ho autoritze. Així mateix, el cedent ha de posar fefaentment en coneixement de l’adquirent que queda subjecte al compliment de mantindre en cultiu les superfícies transmeses acollides a estes ajudes.

*Apartat 16. Modificacions, subrogacions i renúncies*

a) Modificacions

Els beneficiaris podran sol·licitar modificacions de les operacions aprovades inicialment, previstes en l’article 15 del Reial decret 905/2022, que podran ser de dos tipus:

– Modificacions majors

– Modificacions menors

La presentació de les modificacions sempre ha de ser prèviament a la data de sol·licitud del pagament final de l’operació i, en tot cas, sempre que no s’hagen realitzat els controls sobre el terreny previs al pagament final.

Les modificacions majors han d’estar autoritzades prèviament a la seua execució i només es podran aprovar si complixen els requisits següents:

– No comprometen l’objectiu global de l’operació indicat en l’annex II.A, o en el cas que una operació tinga diversos dels objectius globals a causa de les seues característiques, no es comprometen tots.

– No suposen canvis en l’admissibilitat de l’operació o del beneficiari.

– No impliquen una variació de la puntuació que va rebre la sol·licitud d’ajuda en el procediment de selecció previ, de manera que quede per davall de la puntuació de tall entre sol·licituds aprovades i no aprovades.

La no execució d’una acció inclosa en una operació tindrà sempre consideració de modificació major.

A la Comunitat Valenciana es podrà permetre, amb les limitacions previstes en el Reial decret 905/2022, que s’efectuen sense autorització prèvia les següents modificacions menors que s’han de justificar i comunicar, abans d’executar-les, a l’òrgan competent de la Conselleria:

– Canvis en el marc de plantació (nombre de ceps). Encara que el nou marc implique més densitat de ceps, no donarà lloc a una ajuda per hectàrea superior a l’aprovada inicialment.

– Canvi de varietat.

– Canvis en la superfície executada, sempre que la superfície total aprovada inicialment diferisca amb l’executada per la qual es demana ajuda, en menys d’un 20 %, sempre que no suposen una variació a l’alça en el pressupost aprovat per a l’operació i complisca amb el que establixen els punts 1 i 2 de l’apartat 9 d’esta resolució.

Per a presentar les sol·licituds o comunicacions de modificació anteriors, s’ha d’utilitzar l’aplicació informàtica, dissenyada a este efecte per la conselleria competent en matèria d’agricultura, a través de l’URL següent:

<https://picassa.gva.es/picassa/anuncios>.

b) Subrogacions

D’acord amb el que establix l’article 16.7 del Reial decret 905/2022, es podrà autoritzar la subrogació dels drets i les obligacions derivats de l’aprovació de la sol·licitud a un nou viticultor si este assumix els compromisos adquirits pel viticultor al qual se li va aprovar la sol·licitud de les parcel·les subrogades.

c) Renúncies

Els viticultors podran renunciar dins del mes següent a la notificació de la resolució d’aprovació de l’ajuda.

Els viticultors que renuncien, fora d’este termini, a l’execució d’una operació aprovada, o no n’inicien l’execució en l’exercici financer indicat en la sol·licitud aprovada o modificada, excepte les causes de força major o circumstàncies excepcionals, a què es referix l’article 3 del Reglament (UE) 2021/2116 i una vegada estudiat el fet que justifica esta excepció, per a la qual cosa es pot requerir tota la informació que es considere convenient, no podran ser beneficiaris de l’ajuda a la reestructuració i la reconversió de vinya en les dos convocatòries següents a partir de la convocatòria en la qual es va presentar la sol·licitud de l’operació objecte de la renúncia o per a la qual no se n’ha iniciat l’execució.

*Apartat 17. Devolució dels pagaments indegudament percebuts*

1. Sense perjuí de les altres causes de reintegrament establides legalment, l’incompliment per part del beneficiari d’alguna de les condicions establides en la present resolució comportarà la devolució de l’import equivalent a la subvenció percebuda juntament amb els interessos corresponents segons el que establix l’article 10 de la Llei 30/2022, de 23 de desembre, per la qual es regulen el sistema de gestió de la política agrícola comuna i altres matèries connexes.

2. Per als casos de recuperació dels pagaments indeguts a conseqüència de concessió de les ajudes previstes en la present convocatòria, serà aplicable el procediment establit en la Llei 1/2015, de 6 de febrer, d’hisenda pública, del sector públic instrumental i de subvencions, amb caràcter supletori respecte de la normativa de referència europea.

*Apartat 18. Obligats al reintegrament*

1. A més del que preveu l’article 40.1 de la Llei 38/2003, general de subvencions, a l’efecte d’esta resolució estaran obligats a reintegrar l’import les persones a les quals se’ls haja atorgat la condició de beneficiàries. En els casos en què esta condició la tinga més d’una persona, física o jurídica, la responsabilitat serà solidària.

2. Quan es tracte d’agrupacions de persones físiques o jurídiques, públiques o privades sense personalitat, o de comunitats de béns, o de les explotacions agràries en règim de titularitat compartida, respondran del reintegrament els integrants amb caràcter solidari.

3. A l’efecte d’esta convocatòria, en el cas d’entitats i societats, tant de caràcter mercantil com civil que estiguen dissoltes i liquidades, les seues obligacions de reintegrament pendents es transmetran als socis o partícips en el capital o la quota de participació d’estes entitats, que respondran d’estes solidàriament i fins al límit del valor de la quota de liquidació que se’ls haja adjudicat.

*Apartat 19. Finançament*

1. Els pagaments relatius a les ajudes corresponents a la present convocatòria referents a la intervenció sectorial vitivinícola en el marc del Pla estratègic de la política agrícola comuna, es faran al 100 % amb càrrec al Fons Europeu Agrícola de Garantia (FEAGA), a través de l’Agència Valenciana de Foment i Garantia Agrària, amb càrrec a la línia pressupostària S1420 (fons FEAGA), corresponent al capítol VII de la secció G0112, Entitat 082, Programa 714E00, d’acord amb l’assignació de fons que corresponga a la Comunitat Valenciana.

La contribució de la Unió Europea als costos produïts per les operacions de reestructuració i reconversió de vinyes no podrà excedir el límit que preveu l’article 59.1 del Reglament (UE) 2021/2115, del Parlament Europeu i del Consell, de 2 de desembre de 2021, tenint en compte l’article 13. 6 del Reial decret 905/2022, i considerant els imports esmentats en l’annex II d’esta resolució.

2. El pagament de les ajudes concedides es realitzarà amb càrrec als crèdits que s’assignaran mitjançant conferència sectorial tal com indica l’article 10 del Reial decret 905/2022, sense perjuí de la reassignació posterior de fons que es realitzarà, si és el cas, segons el que disposa l’article 12.3 i l’article 73 del Reial decret 905/2022.

3. No es finançaran a través d’esta línia d’ajuda les mesures que preveu l’article 81 del Reial decret 905/2022. En cap cas estes ajudes es podran acumular o completar amb altres ajudes estatals o autonòmiques dedicades a la mateixa finalitat.

4. D’acord amb el que disposa la Llei 1/2015, d’hisenda pública, del sector públic instrumental i de subvencions, sobre gastos de tramitació anticipada, la resolució queda condicionada a l’existència efectiva de crèdit adequat i suficient una vegada aprovat el pressupost corresponent de l’Agència Valenciana de Foment i Garantia Agrària.

*Apartat 20. Publicitat i tractament de dades de caràcter personal*

1. El procediment administratiu derivat de la present convocatòria comporta el tractament de dades de caràcter personal en el marc del que disposa el Reglament (UE) 2016/679, del Parlament Europeu i del Consell, de 27 d’abril de 2016, relatiu a la protecció de les persones físiques pel que fa al tractament de dades personals i a la lliure circulació d’estes dades, i de la Llei orgànica 3/2018, de 5 de desembre, de protecció de dades personals i garantia dels drets digitals.

En relació amb este tractament de dades personals, la Conselleria d’Agricultura, Aigua, Ramaderia i Pesca tractarà les dades de caràcter personal per compte de l’Agència Valenciana de Foment i Garantia Agrària. En conseqüència, la Conselleria d’Agricultura, Aigua, Ramaderia i Pesca actuarà com a encarregada del tractament de dades de caràcter personal, a l’empara del que preveu l’article 28 del Reglament (UE) 2016/679, del Parlament Europeu i del Consell, de 27 d’abril de 2016, relatiu a la protecció de les persones físiques pel que fa al tractament de dades personals i a la lliure circulació d’estes dades.

2. D’acord amb el que preveuen els articles 13 i 14 del Reglament (UE) 2016/679, i l’article 11 de la Llei orgànica 3/2018, de 5 de desembre, respecte del tractament de dades de caràcter personal, cal informar el següent:

a) Nom del tractament: ajudes en matèria agrícola, agroalimentària i desenrotllament rural de l’Agència Valenciana de Foment i Garantia Agrària.

b) Responsable del tractament: persona titular de la Direcció de l’Agència Valenciana de Foment i Garantia Agrària.

c) Finalitat del tractament: gestionar les ajudes en matèria agrària i agroalimentària incloses en la política agrícola comuna, finançades pel Fons Europeu Agrícola de Garantia (FEAGA) i el Fons Europeu Agrícola de Desenrotllament Rural (FEADER).

d) Exercici de drets: Les persones interessades tenen dret a sol·licitar l'accés, la rectificació i la supressió de les seues dades de caràcter personal, així com a sol·licitar la limitació o l'oposició al seu tractament i a no ser objecte de decisions individuals automatitzades, de manera presencial o telemàtica, de conformitat amb el que preveu l'adreça d'internet següent: sede.gva.es/va/proc19970.

e) Reclamacions: Sense perjuí de qualsevol altre recurs administratiu o acció judicial, si la persona interessada entén vulnerat el seu dret a la protecció de dades pot reclamar davant de la Delegació de Protecció de Dades, de manera presencial o telemàtica, de conformitat amb el que preveu la següent adreça d'internet: sede.gva.es/es/proc22094, sense perjuí de la possibilitat de reclamar davant de l'Agència Espanyola de Protecció de Dades.

f) Es pot obtindre informació més detallada en l’enllaç següent:

<https://gvaoberta.gva.es/va/registre-activitats-de-tractament>

3. De conformitat amb l’article 99 del Reglament (UE) n.º 2021/2116, les dades de les persones beneficiàries seran publicats d’acord amb el que s’establix en l’article 98 d’este reglament i podran ser tractats per organismes d’auditoria i investigació de la Unió Europea i nacionals per a salvaguardar els interessos financers de la Unió.

4. Quan la persona sol·licitant o el seu representant legal aporte dades de caràcter personal de terceres persones en el procediment administratiu, tindrà l’obligació d’informar-los de les qüestions següents:

a) La comunicació d’estes dades a l’Administració per al seu tractament en l’àmbit de les seues competències i d’acord amb les finalitats del procediment.

b) La possibilitat que l’Administració faça consultes relacionades amb les seues dades per a comprovar-ne, entre altres aspectes, la veracitat. Si esta consulta requerix una autorització per llei per part de les persones les dades de les quals s’han de consultar, la persona sol·licitant o el seu representant legal haurà d’haver obtingut esta autorització, que ha d’estar disponible a petició de l’Administració en qualsevol moment.

c) La possibilitat i la manera d’exercir els drets d’accés, rectificació, supressió, limitació del tractament o oposició que tenen en relació amb el tractament de les dades personals pròpies.

A més, en virtut del que disposa l’article 18 de la Llei 38/2003, general de subvencions, la Base de dades nacional de subvencions operarà com a sistema nacional de publicitat de subvencions.

*Apartat 21. Clàusules en matèria de transparència, subministrament d’informació i dades obertes*

En compliment de la Llei 19/2013, de 9 de desembre, de transparència, accés a la informació pública i bon govern; la Llei 1/2022, de 13 d’abril, de transparència i bon govern de la Comunitat Valenciana, i l’article 18 de la Llei general de subvencions, els subjectes beneficiaris de la subvenció hauran de complir les següents obligacions de transparència:

1. Les entitats privades han de complir les obligacions de publicitat activa que arreplega el capítol II del títol I de la Llei 19/2013, de 9 de desembre, quan:

a) Perceben durant el període d’un any ajudes o subvencions públiques en una quantia superior a 100.000 euros.

b) Perceben durant el període d’un any natural ajudes o subvencions de les entitats públiques de la Comunitat Valenciana que recull l’article 3 de la Llei 1/2022 en una quantia superior a 50.000 euros.

c) Les ajudes o les subvencions percebudes representen almenys el 40 % del total dels seus ingressos anuals, sempre que arriben com a mínim a la quantitat de 5.000 euros.

En particular, s’han de publicar en els termes que preveuen els principis generals de l’article 5 de la Llei 19/2013, la informació institucional i organitzativa de l’article 6 i l’econòmica i pressupostària de l’article 8 d’esta. Esta publicació es realitzarà a través de la pàgina web de l’entitat, o bé a través de la plataforma TEP – Transparència Entitats Privades, de GVA Oberta, a la qual es pot accedir en gvaoberta.gva.es/va/tep.

Esta informació s’haurà de publicar a partir de l’any següent a aquell en què s’hagen superat els llindars establits i haurà de mantindre’s publicada durant, almenys, quatre anys naturals.

2. Sense perjuí de les obligacions previstes en l’apartat anterior, totes les entitats o persones beneficiàries de subvencions hauran de fer la publicitat adequada del caràcter públic del finançament de programes, activitats, inversions o actuacions de qualsevol tipus, que siguen objecte de subvenció, incloent-hi el logotip de la Generalitat Valenciana en mitjans de difusió com ara: cartells, materials impresos, mitjans electrònics o audiovisuals i en qualsevol altre mitjà de publicitat que es realitze de l’activitat subvencionada.

3. Les entitats o les persones beneficiàries de subvencions estan obligades a subministrar a l’entitat concedent, amb un requeriment previ, tota la informació que siga necessària perquè esta complisca les obligacions que preveu la Llei 1/2022, de 13 d’abril, en el termini de 15 dies hàbils des del requeriment. Una vegada transcorregut el termini conferit en el requeriment sense que este haja sigut atés, l’òrgan que ha fet el requeriment podrà acordar, amb advertiment i audiència previs a la persona interessada, la imposició de multes coercitives en els termes previstos en l’article 5 de la Llei 1/2022, de 13 d’abril.

4. Els nous conjunts de dades que es generen per la formalització i el desenrotllament de les subvencions atorgades per l’Administració de la Generalitat s’han de disposar, sempre que siga possible, com a conjunt de dades obertes.

*Apartat 22. Competències*

Es delega en el titular de la Direcció General de Producció Agrícola i Ramadera l’exercici de la competència perquè dicte les resolucions i les instruccions necessàries per a aplicar i interpretar el contingut d’esta resolució.

Es deleguen en la persona titular de la Direcció General de Producció Agrícola i Ramadera les resolucions d’aprovació de les sol·licituds, les subrogacions, les modificacions, les renúncies i els reintegraments.

Les autoritzacions de pagament les resoldrà el titular de la Direcció General de Producció Agrícola i Ramadera, segons l’Acord de 13 de setembre de 2011, pel qual es deleguen les funcions d’autorització de pagament de fons FEAGA entre l’organisme pagador i els diferents òrgans administratius de la Conselleria d’Agricultura, Pesca, Alimentació i Aigua (DOGV 6629, 13.10.2011).

*Apartat 23. No subjecció a la política de la competència de la UE*

En aplicació de l’article 1.3 del Decret 128/2017, de 29 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques, s’especifica que a les ajudes regulades en la present convocatòria que es realitzen en aplicació d’esta no els resulta aplicable l’article 107.1 del Tractat de funcionament de la UE (TFUE), atés que els fons destinats a finançar les actuacions previstes tenen un origen comunitari, en el marc de previsions del Reglament 1306/2013, del Parlament Europeu i del Consell, de 17 de desembre de 2013, sobre el finançament, la gestió i el seguiment de la política agrícola comuna.

*Apartat 24. Procediment de comunicació d’irregularitats i sospites de frau*

Qualsevol persona que tinga coneixement de fets que pogueren ser constitutius de frau o irregularitat en relació amb projectes o operacions finançats totalment o parcialment amb càrrec a fons procedents de la Unió Europea en el marc de la present convocatòria, podrà posar estos fets en coneixement del Servici Nacional de Coordinació Antifrau de la Intervenció General de l’Administració de l’Estat, per mitjans electrònics a través del canal habilitat a este efecte per este servici en la següent adreça web: <http://www.igae.pap.minhafp.gob.es/sitios/igae/es-es/snca/paginas/inicio.aspx>  i en els termes establits en la Comunicació 1/2017, de 6 d’abril, de l’esmentat servici, que pot consultar-se en l’adreça electrònica següent: [http://www.hisenda.gva.es/documents/66520417/997694736/ComunicacionSNCA+1-2017+06-04-2017Canaldenuncias.pdf/0356c08d-0e02-4cf6-b820-19f28fcee69](http://www.hisenda.gva.es/documents/37457915/218533004/ComunicacionSNCA+1-2017+06-04-2017Canaldenuncias.pdf/0356c08d-0e02-4cf6-b820-19f28fcee69f).

*Apartat 25. Règim de recursos contra la present resolució*

La present resolució posa fi a la via administrativa i contra esta pot interposar-se potestativament un recurs de reposició davant del director de l’Agència Valenciana de Foment i Garantia Agrària en el termini d’un mes, comptat des de l’endemà de la seua publicació, de conformitat amb el que disposen els articles 112 i 123 de la Llei 39/2015, d’1 d’octubre, del procediment administratiu comú de les administracions públiques; o impugnar-se directament davant dels jutjats contenciosos administratius en el termini de dos mesos, a comptar de l’endemà de la seua publicació, d’acord amb el que preveuen els articles 8.3, 25.1 i 46.1 de la Llei 29/1998, de 13 de juliol, reguladora de la jurisdicció contenciosa administrativa, tot això, sense perjuí que s’utilitze qualsevol altra via que es considere oportuna.

  

València, 21 de febrer de 2025

Vicente Tejedo Tormo

Director

Esta disposició conté annexos. Consulteu-ne la versió en PDF.